# Temporada 1996-1997 del Club Joventut Badalona

La temporada 1996-1997 va ser la 58a temporada en actiu del Club Joventut Badalona des que va començar a competir de manera oficial. La Penya va disputar la seva 41a temporada a la màxima categoria del bàsquet espanyol. Va acabar la fase regular en la quarta posició, classificant-se per disputar els play-offs després de dues temporades sense aconseguir-ho, i es va proclamar campió de la Copa del Rei. Aquesta temporada també va estrenar nou patrocinador, passant a denominar-se Festina Joventut.

## Resultats
### Lliga ACB i play-offs

A la Lliga ACB finalitza la fase regular en la quarta posició de 18 equips participants, classificant-se per disputar els play-offs pel títol. En 34 partits disputats de la fase regular va obtenir un bagatge de 21 victòries i 13 derrotes, amb 2.864 punts a favor i 2.703 en contra (+161). Als play-offs va quedar eliminat en semifinals davant el Real Madrid Teka (3-0). Prèviament, a quarts de final havia eliminat per la via ràpida (3-0) el Taugrés.

### Copa del Rei

El Festina Joventut es va proclamar campió de la 61a edició de la Copa del Rei, celebrada al Palacio de los Deportes de Lleó. A quarts de final l'equip verd-i-negre va guanyar el Caja San Fernando per 97 a 88, i a semifinals es va desfer del León Caja España per 80 a 72. A la final es va imposar al Cáceres CB per 79 a 71, en un partit en que la Penya va arribar a estar 17 punts per sota en el marcador, però que gràcies a l'actuació en moments decisius de Xavi Crespo, amb 3 triples consecutius, i sobretot d'Andre Turner, que resultaria elegit MVP de la final, va aconseguir fer-se amb el triomf final, el que supondria el seu setè títol de Copa del Rei.

## Fets destacats

1997
* 3 de febrer: El Joventut derrota el Cáceres CB per 79 a 71 a la final i es proclama campió de la Copa del Rei.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 1996-97 # Jugador Pos. A. 4 Dani Garcia Pivot 2.09 5 Tanoka Beard Pivot 2.03 6 Iván Corrales Base 1.82 8 Jordi Villacampa Aler 1.96 9 César Sanmartín Aler 1.98 10 Andre Turner Base 1.82 11 Alfonso Albert Pivot 2.11 12 Xavier Crespo Aler 2.01 13 Andy Toolson Aler 1.98 14 Jackie Espinosa Aler 1.96 15 Fran Murcia Aler pivot 2.03 16 Oriol González Aler pivot 2.03 En fons verd, noves incorporacions de la temporada. | Club Joventut Badalona: staff 1996-97 Nom Funció Alfred Julbe Entrenador Josep Maria Izquierdo Entrenador assistent |
Jugadors del planter amb minuts al 1r equip :
| # | Jugador | Pos. | A. | Participació |
| 99 | Roger Grimau | Base | 1.96 | 3 partits |
| 99 | Josep Pacreu | Escorta | 1.94 | 1 partit |

### Baixes

Baixes a l'inici de temporada :
| Jugador | Pos. |
| Rafa Jofresa | Base |
| Tomàs Jofresa | Base |
| Roy Fisher | Aler |
| Gerald Madkins | Escorta |
| Evers Burns | Aler pivot |
| John Shasky | Pivot |
Baixes durant la temporada :
| Jugador | Pos. |
| Joaquim Costa | Base |
| Ken Bannister | Pivot |

## Referències

* ↑ «Resultados Liga ACB 1996-97». ACB.com. Arxivat de l'original el 17 d’abril 2018. [Consulta: 16 abril 2018].
* 1 2 «Diez años de una gesta inacabada». El Periódico Extremadura, 31-01-2007 [Consulta: 16 abril 2018].
* ↑ «Memoria de plantillas: Festina Joventut 1996-97» (en castellà). ACB.com. Arxivat de l'original el 19 d’abril 2018. [Consulta: 18 abril 2018].